LISTA PROVISIONAL DE ASPIRANTES ADMITIDOS E EXCLUÍDOS, E COMPO-SICIÓN DOS TRIBUNAIS DOS PROCESOS SELECTIVOS CONVOCADOS PARA CUBRIR VARIAS PRAZAS VACANTES, INCLUÍDAS NA OEP 2010 E OEP 2015
ADMINISTRACIÓN LOCAL — Municipal — Pontevedra (Persoal, oposicións, 22/09/2016)

Publicadas no BOP núm.144, do venres 29 de xullo de 2016, as bases xerais e específicas que regulan a convocatoria de procesos selectivos para cubrir prazas vacantes no Concello de Pontevedra incluídas na OEP 2010 e OEP 2015, realizados os trámites pertinentes para a formación dos Tribunais cualificadores e finalizado o período establecido para a presentación de instancias (do 20/08/2016 ao 08/09/2016, ambos inclusive), esta Concellería de Goberno, de conformidade coas bases aprobadas e en exercicio das súas atribucións delegadas, Primeiro.- LISTA PROVISIONAL DE ASPIRANTES ADMITIDOS E EXCLUÍDOS Aprobar as listas provisionais de aspirantes admitidos e excluídos ás probas de selección convocadas para a cobertura de varias prazas vacantes do Concello de Pontevedra incluídas na OEP do ano 2010 e do ano OEP 2015, segundo se relacionan a continuación. PROMOCIÓN INTERNA (1 PRAZA) PROMOCIÓN INTERNA (1 PRAZA) PROMOCIÓN INTERNA (1 PRAZA) PROMOCIÓN INTERNA (2 PRAZA) PROMOCIÓN INTERNA (1 PRAZA) PROMOCIÓN INTERNA (1 PRAZA) PROMOCIÓN INTERNA (1 PRAZA) Segundo.- MOTIVOS DE EXCLUSIÓN E RÉXIME DE SUBSANACIÓN Os números cardinais sinalados xunto aos aspirantes excluídos, relacionados para cada proceso selectivo no punto anterior, identifícanse cos seguintes motivos de exclusión: (1) Por non reunir o requisito recollido no apartado b) da base específica terceira reguladora do correspondente proceso selectivo. De conformidade co previsto no artigo 71 da Lei 30/1992, do 26 de novembro, do réxime xurídico das administracións públicas e do procedemento administrativo común, os aspirantes excluídos ou aqueles que puideran resultar omitidos, por non figurar na relación provisional de admitidos ou de excluídos, disporán dun prazo de dez días hábiles, a partir do día seguinte ao da publicación da presente resolución no Boletín Oficial da Provincia, para poder emendar, de ser o caso, o defecto que motivou a exclusión. Para ditos efectos deberá presentarse a documentación correspondente no Rexistro Xeral deste Concello ou nas demáis formas que determina o artigo 38 da Lei 30/1992, no prazo sinalado. Advírtese aos interesados que, de non procederse á subsanación, en cada caso de que corresponda, serán declarados definitivamente excluídos. Concluído o prazo de 10 días para presentación de subsanacións ou reclamacións contra a presente resolución, de non presentarse reclamación algunha, a lista provisional de admitidos elevarase a definitiva. No suposto de que se produzan reclamacións deberá ditarse nova resolución, estimándoas ou desestimándoas. A resolución pola que se resolvan as reclamacións, aprobará a lista definitiva de admitidos e excluídos e publicarase no BOP e no Taboleiro de editos do Concello. Terceiro.- TRIBUNAL CUALIFICADOR.- O tribunal cualificador do proceso selectivo convocado quedará integrado da seguinte forma: Os membros do Tribunal cualificador poderán ser recusados, cando nos mesmos concorra algunha das circunstancias previstas para a abstención, de conformidade co establecido nos artigos 28 e 29 da Lei 30/1992, do 26 de novembro, do réxime xurídico das administracións públicas e do procedemento administrativo común. Cuarto.- A presente resolución publicarase no BOP e no Taboleiro de editos do Concello, situado no baixo do edificio Michelena 30, para xeral coñecemento aos efectos previstos nas bases da convocatoria e, de forma complementaria, na Sede Electrónica do Concello de Pontevedra cuxa dirección é http://sede.pontevedra. gal (antigamente Páxina Web do Concello de Pontevedra www.pontevedra. eu). Así o ordena e dispón o concelleiro de goberno responsable da Área de Réxime Interior, Persoal e Patrimonio no exercicio das súas atribucións delegadas, en Pontevedra a doce de setembro de dous mil dezaseis ante o secretario da administración municipal, que DA FE da precedente resolución.” Pontevedra, a 13 de setembro de 2016.—O Concelleiro de Goberno, Vicente García Legísima.